Viborger Samler, 1838-01-26
Det høie Taarns ydre Mure ere endnu blevne staaende; men man frygtede hvert Øieblik, at de vilde styrte ned paa de ligeoverfor liggende Huse. Kl. 5, vedvarede Branden endnu, dog frygtede man ikke længer for Nabohusene. Kulden var saa stræng, at Sprøiterne bleve brugelige; thi Vandet fros i det Øieblik, da det udsprøitedes. Alle Bøger og Papirer, tilhørende den Lloydske Anstalt, ere brændte; af Assurance-Compagniets ere kun nogle faa reddede. Et stærkt Detaschement af Garde-Grenadererne holder Banken besat. Mange Beboere af Nabobygninger, der havde forladt deres Bopæle under Branden og nu vilde begive sig tilbage i dem, fandt Vinduer og Døre aldeles spærrede af tykke Jislag, en Følge af Sprøiternes Virksomhed. Vandet, der samlede sig i de brændende Huses Kieldere, danner ligeledes en Jis af 3 til 4 Fods Tykkelse. – Den 6te d. M. havde man i London en saa tæt Taage, især om Eftermiddagen Kl. 4, at der ikke var at tænke paa Forretninger udenfor Huset, da selv Gadelygternes Gaslys fordunkledes i den Grad, at de forsvandt for Øiet. Alle Vogne maatte standse med deres Kjørsler, efterat flere Personer allerede vare blevne over kjørte og stærkt bestadigede; heller ikke Dampbaade ne paa Themsen kunde gjøre deres regelmæssige Farter, og maatte blive liggende stille ligesom de andre Skibe. – Regjeringen har faaet Beretninger fra Canada, ifølge hvilke, hvis man tør skjænke dem fuldkommen Tiltro, den hele Opstand skulde være undertrykt. Hovedmændene, Dr. Nelson og Dr. Valois skulde være indbragte som Fanger, og John Colborne vilde den 8de, i Spidsen for en Bataillon af det 1ste Regiment, for det 32te Regiment, sex Kanoner og Skarer af Frivillige opsøge Oprørerne i Grand-Brule, det eneste Sted, som de havde inde foruden St. Eustache. Et ministerielt Blad, taler om et Rygte, ifølge hvilket Papineaus Privatcorrespondents, der var falden i Regjeringens Hænder, havde i den Grad compromitteret Hume og Roebuck, at man kunde udstede Arrestbefalinger imod dem. – Det radicale Parlamentsmedlem for Westminster, Hr. Leader, er formedelst sin aabenlyst yttrede billigelse af den canadiske Rebellion, af et Antal Vælgere, der have stemt for ham ved det sidste Valg, bleven opfordret til at opgive sit Sæde i Parlamentet, da han ikke længere repræsenterer sine Committenters Anskuelser. Skulde Hr. Leader træde tilbage, da vil den som Polakkernes Talsmand og Lucien Bonapartes Svigersøn bekjendte Lord Dudley Stuart træde og som Candidat for Westminster. – J de irske Grevskaber vedblive Rolighedsforstyrrelser at forefalde. J Grevskabet Antrim trænge Orangemændene om Natten ind i anderledes Sinde des Huse, for at søge efter Vaaben, saa at de fredelige Jndvaanere ikke meere aabne deres Huse efter Nattens Jndbrud, naar de ei kjende den Bankendes Stemme. Paa den anden Side vedbliver den voldsomme Modstand mod Tiende-Jndsamlerne. J Tuam blev den høitoristiske Geistliges Jndsamler af det sammen stimlende Folk tvungen til at nedsvælge tvende Tiendedecreter. J Kerry blev en Tiendeindsamler saaledes mishandlet af et just fra en Begravelse tilbagevendende Ligfølge, at han blev liggende som død i en Grøvt. Men jo større Farer Tiendeindsamlerne ere udsatte for, desto ubarmhiertigere ere de ogsaa hyppigt, hvor det er dem muligt at udføre deres Hverv. Paa Julefesten blev i Athy en Forpagter, der midt imellem den øvrige Menighed vendte hjem fra Gudstjenesten, paagreben formedelst ubetalte Tiender og slæbt i Arrest. – J London vil man give O'Connell et stort Æresmaaltid. – Den bekjendte Ultratory Lord Eldon, der er 87 Aar gl., ligger for Døden.